paragraph_text: S obzirom da je Engleska crkva bila državna religija u početcima katoličanstva na otoku početkom XIX. st., irski doseljenici okupljali su se u pećinama i kapelicama podignutima na nepristupačnim područjima na sjeveru otoka. Protukatoličko ozračje počinje slabiti ukidanjem ropstva 1838. Sljedeće je godine irski pješački puk Britanske vojske u vojarni »Connaught Rangers« zatražio i dobio katoličkoga kapelana. Katedrala sv. Patrika u Bridgetownu, podignuta 1848., prvo je katoličko crkveno zdanje na otoku. Vuković, Tomislav: „Barbados - sedam župa u »Crvenoj zemlji s bijelim zubima«”, Glas Koncila, 21. studenoga 2021., god. LX, str. 29.